Kanne 8.11.2021 – Kaczorowska v. EUIPO – Groupe Marcelle (MAESELLE)
(asia T-718/21)
Oikeudenkäyntikieli: englanti
Asianosaiset ja muut osapuolet
Kantaja: Katarzyna Kaczorowska (Varsova, Puola) (edustaja: asianajaja P. Kurcman)
Vastaaja: Euroopan unionin teollisoikeuksien virasto (EUIPO)
Muu osapuoli valituslautakunnassa: Groupe Marcelle Inc. (Lachine, Quebec, Kanada)
Menettely EUIPO:ssa
Riidanalaisen tavaramerkin hakija: Kantaja unionin yleisessä tuomioistuimessa
Riidanalainen tavaramerkki: Hakemus sanamerkin MAESELLE rekisteröimiseksi EU-tavaramerkiksi – Rekisteröintihakemus nro 18 130 823
EUIPO:ssa käyty menettely: Väitemenettely
Riidanalainen päätös: EUIPO:n neljännen valituslautakunnan 6.9.2021 asiassa R 671/2021-4 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen,
kumoaa väiteosaston 15.2.2021 tekemän päätöksen väitemenettelyssä nro B 3 108 698 kaikkien niiden tavaroiden ja palveluiden osalta, joiden osalta väite on hyväksytty,
palauttaa asian EUIPO:hon, jotta tämä voi muuttaa päätöstä asiakysymyksen osalta ja rekisteröidä kyseessä olevan tavaramerkin sen kattamien tavaroiden ja palvelujen osalta, lukuun ottamatta tavaroita ja palveluja, joita ei ole riitautettu,
velvoittaa EUIPO:n korvaamaan väiteosastossa, valituslautakunnassa ja unionin yleisessä tuomioistuimessa käydyistä menettelyistä aiheutuneet oikeudenkäyntikulut.
Kanneperusteet
Euroopan parlamentin ja neuvoston asetuksen (EU) 2017/1001 8 artiklan 1 kohdan b alakohtaa on rikottu.
____________